بلوچی ادبءِ کدیم بیگ
عبدالصمد امیری
چه مرچیگءَ دو هزار ءُ چار سد سال پیش ایرانءِ سرزمینءَ هخامنشی خاندانءِ سلطنت بیتگ ، چه 55 سالءَ پیش چه مسیحءَ تا که چه مزن اسکندرءِ دستءَ آخری داریوشءِ شکست ورگءَ سال 33 پیش چه مسیحءَ ایرانءَ اشانی بادشاهی ات. آهانی زبانءِ بهترین یادگار هما اعلان ءُ فرمان انت که بے ستونءِ تلارءُ نکش رستم ءُ تخت جمشیدءِ ستونءُ دیوالانی سرا نکش انت ، اے کتیبه که کورشءُ داریوشءِ حکمءَ نکش کنگ بیتگ انت ، چه اشاں زانگ بیت که هخامنشی بادشاهانءُ آهانی پیریناں کجام زبانءَ هبر کتگءُ آهانی دورءُ باریگءَ دربارءِ زبان چے بیتگ